মানুষ তার চরিত্র আলোবাতাস বা খাদ্যপানীয় থেকে পায় না। পায় ধর্ম,শিক্ষা-সংস্কৃতি ও দর্শন থেকে।এগুলোতে দূষন হলে অসম্ভব হয় মানবিক চরিত্র নিয়ে বেড়ে উঠা। ভারতে সেটিই হয়েছে। ভারতের বনে-জঙ্গলে নয়,খোদ রাজধানীতে মহিলাদের জানমাল ও ইজ্জত-আবরু যে কতটা বিপদের মুখে সেটিই সম্প্রতি প্রকাশ পেল ১৬/১২/১২ তারিখে দিল্লির একটি বাসে ২৩ বছরের একজন ছাত্রী ধর্ষণের মধ্য দিয়ে। ৬ জন দুর্বৃত্ত তাঁকে শুধু ধর্ষণই করেনি,ধর্ষণের পর গুরুতর আহত করে বাস থেকে রাস্তায় ছুঁড়ে ফেলে। চিকিৎসার জন্য অবশেষে তাঁকে সিঙ্গাপুরে পাঠানো হয়,কিন্তু তাতে প্রাণ বাঁচেনি,২৯/১২/১২ তারিখে তাঁর মৃত্যু হয়।এমন অপরাধের বিরুদ্ধে ক্ষোভে ভারতের নারীগণ রাস্তায় নেমে আসে।তবে ভারত জুড়ে মহিলাদের এমন প্রতিবাদ প্রথম হলেও ধর্ষণ প্রথম নয়। পত্রিকায় প্রকাশ,ভারতে প্রতি ২০ মিনিটে একজন ধর্ষিতা হয়। তবে প্রকৃত সংখ্যা এর বহুগুণ। কারণ ধর্ষণের ঘটনা যত ঘটে তার মধ্য থেকে খুব কমই থানায় রিপোর্ট হয় না। কারণ, রিপোর্ট করে বিচার মেলে না। বরং তাতে বিপদ বাড়ে। তাতে যেমন জানাজানি হওয়ার কারণে সমাজে অপমান বাড়ে,তেমনি অপরাধীদের হাতে প্রাণনাশের বিপদও বাড়ে। সে বিপদ যে কতটা মারাত্মক হতে পারে তার একটি নমুনা তুলে ধরেছে কলকাতার আনন্দবাজার পত্রিকা ৪/১২/১৩ তারিখে প্রকাশিত একটি রিপোর্ট। কলকাতার কড়েয়া থানাতে এক মহিলা ধর্ষিতা হয় থানার এক ইনফর্মারের হাতে। মহিলার উপর থানার দুই পুলিশ অফিসার ও একজন কনস্টেবলের পক্ষ থেকে প্রথমে প্রচণ্ড চাপ আসে থানায় যেন মামলা না করা হয়। পুলিশের সে নিষেধ না শুনে যখন ধর্ষিতা মহিলা থানায় মামলা করতে যায় তখন থানার পক্ষ থেকে মহিলা সাথে যে ব্যক্তিটি থানায় গিয়েছিল তার বিরুদ্ধে ডাকাতির মামলা করে।সে ব্যক্তিটি পরে আত্মহত্যা করে।